**Z A K LJ U Č C I**

sa 39. sjednice Upravnog vijeća održane 26.10.2023. s početkom u 17,30 u prostorijama centralnog vrtića, Perkovčeva 88/1, Samobor

NAZOČNE: Tatijana Lenart –predsjednica, predstavnik Osnivača

 Anamarija Hohla – predstavnik Osnivača

 Mia Horvat– predstavnik Osnivača

 Ksenija Štibohar – predstavnik Vrtića

ISPRIČALA SE: Maja Dadić Žeravica – predstavnik roditelja

Ostali nazočni: Josipa Milaković, ravnateljica

 Milana Zorić-Šabić – tajnik

 Tatijana Lenart, predsjednica Upravnog vijeća otvara sjednicu, pozdravlja nazočne. Predsjednica Upravnog vijeća predlaže da se točka 3. prijedlog Financijskog plana za 2024. godinu i projekcije za 2025. i 2026. skine s dnevnog reda, a isti će se donijeti na elektronskoj sjednici, nakon što Upravni odjel za financije Grada Samobora izda Upute za izradu proračuna. Umjesto navedene točke dnevnog reda dodaje se nova točka – ponovno raspisivanje natječaja za zdravstvenog voditelja, jer se na prethodno raspisana dva natječaja nje javio niti jedan kandidat.

 Nakon što je utvrđeno da je prisutan potreban broj članova Upravnog vijeća, predložen je sljedeći

**DNEVNI RED:**

1. Verifikacija zapisnika sa 38. sjednice Upravnog vijeća
2. Izvješće ravnateljice o radu vrtića i provođenju odluke UV između dvije sjednice
3. Radni odnosi – donošenje odluke o izboru kandidata po zaključenom natječaju za:

 - pomoćnik djetetu s teškoćama u razvoju, (1 izvršitelj) najdulje do

 30.6.2024.

 4. Radni odnosi – donošenje odluke o raspisivanju natječaja za

 - zdravstvenog voditelja, 1 izvršitelj, na određeno nepuno radno vrijeme

 (20 sati tjedno) do povratka odsutne radnice

1. Donošenje odluke o provođenju kraćih programa u DV Grigor Vitez

 6. Razno

 Nakon što je dnevni red jednoglasno prihvaćen, prelazi se na rad po istom.

**Ad-1. Verifikacija zaspisnika sa 38. sjednice Upravnog vijeća**

***Konstatira se da su sa Zapisnikom sa 38. sjednice upoznati članovi Upravnog vijeća, te budući nema primjedbi isti se verificira.***

**Ad-2. Izvješće ravnateljice o radu vrtića i provođenju odluke UV između dvije sjednice**

Planirane aktivnosti pedagoškog rada odrađene su prema kalendaru za listipad 2023.

- 5.10. održana koordinacija ravnateljica gradskih vrtića u suradnji s Upravnim odjelom za društvene djelatnosti i predsjednicom UV T. Lenart. Na koordinaciji razmatralo se o prekovremenim satima koji se od ove godine isplaćuju (najviše potrebe u našem najvećem objektu – Perkovčeva, odgojitelji zadovoljni isplatama), zatim o jelovniku oba vrtića zbog prigovora roditelja (doručak – zastupljenost ugljikohidrata, velika količina kruha – na koordinaciji objašnjeno da djeca u predškolskoj dobi moraju imati osigurano 50-60% udjela ugljikohidrata prilikom boravka u vrtiću prema *Programu zdravstvene zaštite djece, higijene i pravilne prehrane djece u dječjim vrtićima*). Također, dogovoreno je da će se sljedeći upisi za novu pedagošku godinu (2024./2025.) provoditi na objedinjeni način preko SOM aplikacije, što znači da više nećemo imati problem "duplih" zahtjeva za upis, a objavitelj upisa bit će Grad Samobor. Nakon koordinacije održana je prezentacija aplikacije Kokolingo – digitalna logopedska vježbenica, uz prisustvo sva tri logopeda iz oba gradska vrtića – dogovorene su daljnje mogućnosti oko eventualnog uvođenja, nakon dostave ponude i testne verzije.

- tijekom ovog tjedna sedam spremačica polazilo je edukaciju higijenskog minimuma, ispit se održava 2.11. – sredstva osigurana unutar stručnog usavršavanja djelatnika

- sastanak s timom iz Okitokija – dogovoreno uvođenje dodatnih funkcionalnosti (bilježenje prisutnosti djece i izrada izvještaja o razvoju svakog djeteta), također dogovoreno je uvođenje vanjskih suradnika u rad aplikacije za informacije o kraćim programima koji se provode u vrtiću (raspored treninga i dr. obavijesti).

- u centralnom objektu završena je prva faza rekonstrukcije nogometnog igrališta – drenaža i asfaltiranje podloge, sljedeća faza započinje nakon 10-ak dana i ovisi o vremenskim uvjetima – postavljanje akrilne podloge. Planirani završetak radova predviđen je za kraj studenog.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 **Ad-3. Radni odnosi – donošenje odluke o izboru kandidata po zaključenom natječaju**

 **za:**  - **pomoćnik djetetu s teškoćama u razvoju**, (1 izvr.) najdulje do 30.6.2024.

***Z a k lj u č a k***

***Na radno mjesto pomoćnika djetetu s teškoćama u razvoju (1 izvršitelj), na određeno puno radno vrijeme, najdulje do 30.6.2024. godine zapošljava se***

***PETRA MIHELIĆ***

***koja ispunjava sve uvjete tražene u natječaju.***

**Ad.4. Radni odnosi - donošenje odluke o raspisivanju natječaja za**

 **- zdravstvenog voditelja, 1 izvršitelj, na određeno nepuno radno vrijeme**

 **(20 sati tjedno) do povratka odsutne radnice**

***Z a k lj u č a k***

***Raspisuje se natječaj za******- zdravstveni voditelj, 1 izvršitelj na određeno nepuno radno***

 ***vrijeme (20 sati tjedno), do povratka odsutne radnice na posao***

***Natječaj će se objaviti na mrežnim stranicama i oglasnim pločama vrtića, te mrežnim stranicama i oglasnim pločama Hrvatskog zavoda za zapošljavanje.***

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Ad.6. Donošenje odluke o provođenju kraćih programa u DV Grigor Vitez**

***Z a k lj u č a k***

 ***Odobrava se iznajmljivanje prostora Dječjeg vrtića GRIGOR VITEZ Samobor za održavanje kraćih programa.***

***Programi će se odvijati u popodnevnim satima, shodno interesu roditelja i to za***

***engleski jezik (Littera),***

***sportsku igraonicu (Unisport i Gimnastički klub Samobor),***

***te programe za odrasle ( Yoga u svakodnevnom životu, Klub cestovnog i planinskog trčanja Samobor ).***

  *Sredstva koja će se prikupiti iznajmljivanjem prostora koristit će se za unapređivanje materijalnih uvjeta rada.*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Ad-8. Razno**

Pod točkom razno:

- Mia Horvat proslijedila upite roditelja područnog objekta u Sudnikovoj ulici, koji zbog

 velikog broja komaraca mole da se organizira zaprašivanje ili da se ugrade komarnici

- Tatijana Lenart zatražila je provjeru liste neprimljene djece 2021. i 2022. godište, te

 očitovanje ima li među neprimljenom djecom kandidata kojima je prvi izbor pri upisu bio

 objekt Galgovo.

Završeno u 19 sati

KLASA: 601-05/23-2/12

URBROJ: 238-27-71-02-23-3

Samobor, 26.10.2023.

Zapisnik vodila Predsjednica Upravnog vijeća

Milana Zorić-Šabić Tatijana Lenart